open-index/open-wikipedia-markdown huggingface dataset:
South Pass (Wyoming)

**South Pass** er det kollektive navn på to fjellpass i Wyoming i USA som går gjennom det nordamerikanske vannskille i Rocky Mountains. Passene ligger i sørvestre Fremont County, omkring 55 kilometer sørvest for Lander. Det historiske passet med nybyggerleden ligger på 2&nbsp;259 m høyde over havet, mens det nåværende passet med den moderne hovedveien ligger 4 kilometer lengre mot nordvest på 2&nbsp;300 moh.

South Pass er den laveste punkt mellom de midtre og sørlige Rocky Mountains og har historisk vært en viktig led gjennom fjellene; herigjennom gikk blant anneat nybyggerledene Oregon Trail, California Trail og Mormon Trail på 1800-tallet. Idag løper Wyomings delstatsvei 28 (*South Pass Highway*) gjennom passet.

Elven Sweetwater River, en sideelv tll North Platte River, har sin kilde i nærheten og renner ned på passets østside.

## Historie
Passet var ukjent for europeisk-amerikanske utforskere på tiden for Lewis og Clarks ekspedisjon 1804–1806; den krysset fjellene lengre nord, i dagens Montana. Astoreksedisjonen i 1812, en gruppe pelsjegere anført av Robert Stuart, var de første europeiskættede amerikanere som kartla passet og rapporterte senere sine funn til president Madison. Passet ble imidlertid ikke benyttet av nybyggere de første årene etter oppdagelsen; kjennskapen gikk rett og slett tapt, og det kan skyldes at de reisendes offisielle rapport var alt for vag til å oppflamme noen interesse eller peke ut hvor så dette passet var. Det måtte oppdages på nytt, og det skjedde ikke før i 1820-årene. 

Kaptein Benjamin Bonneville ledet et første vogntog med 20 vogner og 110 nybyggere over passet i 1832, og i perioden fra omkring 1848 til 1868 var passet den vanligste ruten for hundretusentalls nybyggere på vei vestover mot California eller Oregon. Nybyggerne fulgte North Platte River og Sweetwater River til deres kilder og videre gjennom passet vestover. I samband med at den transamerikanske jernbane gjennom Wyoming ble ferdigstilt i 1869 valgte Union Pacific en sørligere rute for jernveien, som deretter overtok nybyggerledenes rolle som hovedsakelig vei vestover. 

South Pass City ble grunnlagt som en diligencestasjon og senere også telegrafstadjon på Oregon Trail på 1850-tallet. Også Atlantic City ble grunnlagt i samband med et kortlivet gullrush i regionen på slutten av 1860-tallet. I Atlantic City ble det senere bedrevet jernbrudd frem til 1983 og på stedet er det fortsatt et lige samfunn, mens South Pass City er blitt en spøkelsesby etter gullrushets slutt, og er i dag et historisk minnesmerke.

## Litteratur
* Bagley, Will. *South Pass: Gateway to a Continent* (Norman: University of Oklahoma Press, 2014) 325 pp
Xanthispa

***Xanthispa*** er en slekt av biller som tilhører familiegruppen bladbiller (Chrysomelidae). Både larvene og de voksne (imago) er planteetere.

## Utseende
En middelsstor (ca. 7 millimeter), oval, noe flat, ensfarget brunrød skjoldbille.  Antennene er tynne, 11-leddete, noe over halvparten så lange som kroppen. Pronotum er rundet, sidekanten danner en kontiuerlig kurve med dekkvingene. Dekkvingene er rundede, uten utvidete sidekanter, med 10 fine punktrader.

## Levevis
Både larver og voksne lever på planter og eter fra dem. Arten lever på palmer.

## Utbredelse
Arten er bare kjent fra Fransk Guyana.

## Systematisk inndeling
Arten har ofte vært ført til slekten *[[Homalispa]]*.

* orden **[[biller]]** (Coleoptera)
** underorden **[[Polyphaga]]**
*** overfamilie **[[Chrysomeloidea]]** Latreille, 1802 (=Phytophaga) 
**** familien  bladbiller (Chrysomelidae Latreille, 1802) 
***** underfamilien skjoldbiller, Cassidinae
****** stamme **[[Imatidiini]]** Hope, 1840
******* slekten ***Xanthispa*** Balý, 1858
******** *[[Xanthispa cimicoides]]* (Guérin-Ménéville, 1844)

## Litteratur
* L. Sekerka (2014) Review of Imatidiini genera (Coleoptera: Chrysomelidae: Cassidinae). *Acta Entomologica Musei Nationalis Pragae* 54 (1): 257-314. https://biotaxa.org/AEMNP/article/view/5389/7876

## Eksterne lenker
* Hispines of the World - ''Homalispa (Xanthispa)''
* ''Xanthispa'' på ITIS
*
Lander (Wyoming)

**Lander** er en by *(city)* i den sentrale del av delstaten Wyoming i USA og administrasjonssete i Fremont County. Byen hadde 7&nbsp;487 innbyggere i 2010 og utgjør en selvstendig kommunal enhet under Wyomings delstatslov.

## Historie
Lander var tidligere kjent som i tur og orden som **Pushroot**, **Fort Brown** og **Fort Auger**, innen den fikk sitt nåværende navn. Den en er oppkalt etter nordstatsgeneralen Frederick W. Lander (1821–1862), som også var en kjent utforsker av det amerikanske kontinentets indre og først kartla *Lander Cutoff* på Oregon Trail. I 1868 ble Wind Rivers indianerreservat etablert i området nord for byen, og frem til 1871 fungerte Fort Auger som høykvarter for reservatet. Noen miles sørøst for byen ved dagens U.S. Route 287 er Wyomings første oljekilde fra omkring 1884. Byen ble en selvstrndig kommunal enhet i 1890.

1. oktober 1906 fikk byen jernbanetilslutning som endestasjion på «Cowboy Line» på Chicago and North Western Railway, noe som senere gav opphav til byens slogan *«where rails end and trails begin.»* Jernbanen var tenkt å bli en transkontinental forbindelse til Coos Bay i Oregon eller Eureka i California, men strekningen vestover ble aldri bygd, så Lander forble endestasjon. Jernbanetrafikken ble lagt ned i 1972.

Lander er stedet for verdens første rodeo for betalende publikum, som fortsatt avholdes årlig i samband med feiringen av nasjonaldagen 4. juli.

## Referanser


## Eksterne lenker
*
Lotta Johnsson Fornarve

**Lotta Johnsson Fornarve** (født *Lise-Lotte Kristina Jonsson Fornarve* 1956) er en svensk politiker som representerer Vänsterpartiet. Hun ble valgt inn i Sveriges riksdag i 2014 fra Södermanlands län. Etter valget i 2018 ble hun «andre vice talman» i Riksdagen. Talmanen er presidenten i Riksdagen.

Fra 1976 til 1994 var hun internasjonal sekretær for foreningen Isolera Sydafrika Kommittén (ISAK).

## Referanser


## Eksterne lenker
* 
* 
*
Nooshi Dadgostar

**Mehrnoosh «Nooshi» Dadgostar** (født 1985) er en svensk politiker som representerer Vänsterpartiet. Hun ble valgt inn i Sveriges riksdag i 2014 fra Stockholms län. I 2018 ble hun nestleder i partiet. Hun ble partiets nye leder 31. oktober 2020 etter at Jonas Sjöstedt sa han ikke ville fortsette i januar 2020.

Dadgostar vokste opp i Gøteborg. Senere ble hun lokalpolitiker i Botkyrka kommune utenfor Stockholm. Hun har ei datter med samboeren Martin Westergren.

## Referanser


## Eksterne lenker
* 
* 
*
Ulla Andersson

**Ulla Andersson** (født 4. januar 1965) er en svensk politiker som representerer Vänsterpartiet. Hun ble valgt inn i Sveriges riksdag i 2006 fra Gävleborgs län. 

I 2011 forsøkte hun å bli partileder for partiet.

Frem til 2006 var hun kommunalråd i Gävle kommune.

## Referanser


## Eksterne lenker
* 
* 
*
IBU-cupen for junior 2017/18

**[[IBU-cupen for junior]] 2017/18** i skiskyting var tredje sesong denne cupen ble arrangert. 

IBU-cupen er en internasjonal sammenlagtturnering i skiskyting, som arrangeres av International Biathlon Union (IBU). 

Sammenlagtkonkurransen ble vunnet av Martin Perrillat Bottonet og Lou Jeanmonnot, begge fra Frankrike.

## Sammenlagtstilling menn
#### Totalt

* Norske plasseringer: Sturla Holm Lægreid (27), Johannes Dale (34), Sverre Dahlen Aspenes (36), Endre Strømsheim (79), Sivert Guttorm Bakken (88). 

#### Individuell start

* Beste norske utøver ble Sturla Holm Lægreid på 15.-plass. 

#### Sprint

* Beste norske utøver ble Sverre Dahlen Aspenes på 42.-plass. 

#### Jaktstart

* Nest beste norske utøver ble Johannes Dale på 14.-plass. 

## Sammenlagtstilling kvinner
#### Totalt

* Norske plasseringer: Emilie Ågheim Kalkenberg (44), Kjersti Kvistad Dengerud (63), Une Christiane Tronerud Kvelvane (65), Marit Ishol Skogan (76). 

#### Individuell start

* Beste norske utøver ble Emilie Kalkenberg på 38.-plass. 

#### Sprint

* Beste norske utøver ble Marit Ishol Skogan på 61.-plass. 

#### Jaktstart

* Beste norske utøver ble Emilie Kalkenberg på 20.-plass. 

## Kilder
* Sluttstilling menn totalt
* Sluttstilling menn individuell start
* Sluttstilling menn sprint
* Sluttstilling menn jaktstart
* Sluttstilling kvinner totalt
* Sluttstilling kvinner individuell start
* Sluttstilling kvinner sprint
* Sluttstilling kvinner jaktstart

## Eksterne lenker
* Offisiell hjemmeside - IBU
144. motoriserte infanteridivisjon

**144. motoriserte infanteridivisjon** (russisk: 144-я мотострелковая Виленская Краснознамённая, орденов Суворова, Кутузова и Александра Невского дивизия (fork. **144 мсд**), full betegnelse  144. Vilensk Røde Fane med Suvorov og Kutuzov orden motoriserte infanteridivisjon, er en divisjon underlagt 20. kombinerte armé i Vestre militærdistrikt i Russland. Divisjonen er forlagt med hovedkvarter i Jeljnja i Smolensk oblast.

## Historie
144. divisjon ble igjen oppsatt på slutten av 2016 på basis av to brigader:

* 23. motoriserte infanteribrigade med hovedkvarter i Valujki i Belgorod oblast‎
* 28. motoriserte infanteribrigade med hovedkvarter i Klintsy i Brjansk oblast

## Referanser
1. stridsvognbrigade

**1. stridsvognbrigade** (russisk 1-я Уральско-Львовская танковая бригада, full betegnelse 1. Ural-Lvov stridsvognbrigade) er en stridsvognbrigade underlagt 20. kombinerte armé i Vestre militærdistrikt i Russland. Brigaden er forlagt i byen Bogutsjar.

## Historie
Brigaden var tidligere 10. garde stridsvogndivisjon og våpen- og materiellbase med benevnelsen 262. våpen- og materiellbase på samme sted.

## Kilder

* https://lenta.ru/news/2015/09/14/tank/
448. bakke-til-bakke-missilbrigade

**448. bakke-til-bakke-missilbrigade** (russisk 448-я ракетная бригада) er en russisk missilbrigade underlagt 20. kombinerte armé i Vestre militærdistrikt. Brigaden er forlagt til Kursk i Kursk oblast.

## Referanser
Mosse Piene

**Mosse Piene Gundersen** (1935-1991) var en norsk langrennsløper som var aktiv på 1960-tallet. Hun ble norgesmester på 10 kilometer under Norgesmesterskapet på ski 1962 i Molde. Hun var barnebarn av forretningsmannen Johannes Christian Piene, av den tyske slekten Piene.

Piene ble rangert som nummer 231 på listen over de tusen beste idrettsutøverne i Trøndelag i avisa *Nidaros* sin kåring i 2022.

## Karriere
Piene fikk sine fleste resultater på 1960-tallet, og representerte Kvinnelige Studenters Idrettsklubb. I 1960 vant hun B-klassen i kretsmesterskapet før hun i 1961 ble nummer to i samme konkurranse, samt at hun ble nummer 6 i NM. I 1961 ble hun også første kvinne sammen med Gina Regland, Guri Østerkløft og Lise Levy som gikk Birkebeinerrennet, selv om de ikke fikk eget startnummer eller egen klasse. Hun fullførte på tiden 4.41.10.

Hennes største resultat kom året etter da hun vant 10 kilometeren under NM i Molde, hvor det deltok totalt 6 kvinner. Dette året ble hun også tatt ut på landslaget i langrenn og deltok under det årets Lahtisspelen. I 1964 ble hun nummer 4 på 5 kilometer og nummer 5 på 10 kilometer under NM i Furnes, samt at hun også dette året ble kretsmester.

## Etter karrieren
Etter karrieren ble hun Norges første kvinnelige skiinstruktør i 1964 og deltok i KSI sitt arbeid. Hun var utdannet gymlærer av yrke, og var gift med juristen Fridtjof Frank Gundersen fra 1965.

Piene var også aktiv i orientering, og løp lokale løp for KSI også etter skikarrieren.

## Referanser
5. stridsvognbrigade

**5. stridsvognbrigade** (russisk 5-я отдельная гвардейская танковая бригада (формирования 2009 года)), full betegnelse '5. selvstendige garde Tatsinskaja Røde Fane med Suvorovs orden strisvognbrigade' (russisk 5-я отдельная гвардейская танковая Тацинская Краснознамённая ордена Суворова бригада) er en stridsvognbrigade forlagt til i Ulan Ude som en del av 36. kombinerte armé i Østre militærdistrikt i Russland.

## Referanser
6. stridsvognbrigade

**6. stridsvognbrigade** (russisk full betegnelse: 6-я отдельная танковая Ченстоховская Краснознаменная ордена Кутузова II степени бригада, '6. selvstendige Tsjenstokhovskaja Røde Fane med Kutuzov-orden av andre grad stridsvognbrigade') er en brigade i 1. stridsvognarmé i Vestre militærdistrikt i Russland. Brigaden er forlagt til i Mulino i Nizjegorod oblast.

## Historie
Brigaden ble oppsatt i 2009 på basis av 100. stridsvognregiment.

## Bevæpning

* Т-72B3
* BMP-2

## Referanser
Ondskapens by

***Ondskapens by***, (originaltittel: *Processo alla città*) er en italiensk dramafilm fra 1952 regissert av Luigi Zampa, med Amedeo Nazzari i hovedrollen.

## Handling
Napoli rundt århundre-skiftet: Salvatore Ruotolo og hans kone blir myrdet, og likene deres blir kort tid senere oppdaget på forskjellige områder. Bevisene peker mot en forbrytelse utført av den napolitanske kriminelle organisasjonen Camorra, hvis frykt og korrupsjon forårsaker alvorlige problemer for politiets etterforskning.

Ansvaret for å oppklare dobbeltmordet havner hos en ung og modig dommer. En rekke mennesker blir etter hvert avhørt, også mennesker som tilsynelatende er over mistanke. Dommeren bestemmer seg for å komme helt til bunns i saken, selv om han møter motstand overalt - også fra hans egne kollegaer og familie.

## Medvirkende
* Amedeo Nazzari - Dommer Spicacci
* Silvana Pampanini - Liliana Ferrari
* Paolo Stoppa - Perrone
* Dante Maggio - Armando Capezzuto
* Franco Interlenghi - Luigi Esposito
* Irène Galter - Nunziata

## Referanser


## Eksterne lenker
*
Pedro Armendáriz

**Pedro Armendáriz**, født *Pedro Gregorio Armendáriz Hastings* (9. mai 1912 i Mexico by, Mexico, død 18. juni 1963 i Los Angeles, California) var en meksikansk-amerikansk skuespiller. 

Internasjonalt er han mest kjent for sin siste rolle som James Bonds tyrkiske kontaktperson *Ali Kerim Bay* i *[[From Russia with Love (film)|From Russia with Love]]* fra 1963.

## Filmografi i utvalg
* 1943 – *[[Maria Candelaria]]
* [[Filmåret 1947|1947]] – *Verdens vakreste perle (La Perla)*
* [[Filmåret 1947|1947]] – *Flyktningen (The Fugitive)*
* [[Filmåret 1947|1947]] – *Fort Apache*
* [[Filmåret 1948|1948]] – *Fredløse helter*
* [[Filmåret 1949|1949]] – *Svart Gull (Tulsa)*
* [[Filmåret 1949|1949]] – *Kjærlighetens stebarn (La Malquerida)*
* [[Filmåret 1953|1953]] – *Vi møtes ved midnatt*
* [[Filmåret 1953|1953]] – *El bruto*
* [[Filmåret 1953|1953]] – *Lucretia Borgia*
* [[Filmåret 1957|1957]] – *Menn og ulver (Uomini e lupi)*
* [[Filmåret 1961|1961]] – *Frans av Assisi*
* [[Filmåret 1963|1963]] – *From Russia with Love''

## Referanser


## Eksterne lenker
*
Riksdagsvalget i Finland 2019

**Riksdagsvalget i Finland 2019** ble avholdt over hele Finland den 14. april 2019. Velgerne kunne forhåndsstemme mellom 3. og 9. april. Det skulle velges 200 representanter til Riksdagen for perioden 2019–2023. Representantene ble valgt ved forholdstallsvalg på partilister i 13 valgkretser. Partiene måtte over en sperregrense på 3 % av stemmene på landsplan for å bli representert, men hadde anledning til å inngå i listeforbund i den enkelte valgkrets.

Juha Sipiläs høyreregjering, utgått fra Centern, Samlingspartiet og Blå framtid, søkte om avskjed den 8. mars, etter at den ikke fikk flertall i Riksdagen for en helsereform. President Sauli Niinistö godtok avskjedssøknaden, men bad regjeringen fortsette som et forretningsministerium frem til valget i april. Det største opposisjonspartiet er Finlands sosialdemokratiske parti.

## Resultat
Finlands sosialdemokratiske parti ble valgets vinner, tett fulgt av Sannfinnene og Samlingspartiet. Centern gjorde sitt dårligste valg siden 1917, mens Gröna förbundet gjorde sitt beste siden de ble startet. 8. mai startet regjeringsforhandlinger mellom SDP, Centern, Gröna förbundet, Vänsterförbundet og Svenska folkpartiet.

Blå framtid, som ble dannet i 2017 da halve riksdagsgruppen Sannfinnene brøt ut av partiet i protest mot den nye partilederen, stilte til valg for første gang. Partiet fikk 1 prosent av stemmene og ingen mandater. Rörelse nu, et annet utbryterparti, fikk valgt inn sin partileder, Hjallis Harkimo.

Det ble valgt inn rekordmange kvinner i Riksdagen. Etter valget vil 92 av 200 representanter være kvinner.

## Valgsystem
De 200 medlemmene av Finlands riksdag velges ved forholdstallsvalg i 13 valgdistrikt. D'Hondts metode benyttes for å fordele mandater på partier.

## Referanser
Manu Trigueros

**Manuel «Manu» Trigueros Muñoz** (født 1991) er en spansk fotballspiller som spiller for , på lån fra .

## Referanser


## Eksterne lenker
*
Bogdan Lobonț

**Bogdan Ionuț Lobonț** (født 18. januar 1978 i Hunedoara) er en rumensk tidligere fotballmålvakt.

Han var en del av s tropp til EM i fotball 2008 i Sveits og Østerrike.

## Referanser


## Eksterne lenker
*
Yuezhi

**Yuèzhī** (pinyin; tradisjonell kinesisk: 月氏; Wade-Giles: Yüeh4-chih1) var et gammelt urindoeuropeisk folk som første gangen er beskrevet av kinesiske historikere som nomadiske bønder som bodde på de golde gresslettene i de vestlige delene av den moderne kinesiske provinsen Gansu, i det første årtusen fvt. Etter et større militært nederlag mot Xiongnu i 176 f.Kr., delte Yuezhi seg i to grupper som vandret i forskjellige retninger: den **store Yuezhi** og den **mindre Yuezhi**.

## Noter

## Referanser
Dinijar Biljaletdinov

**Dinijar Rinatovitsj Biljaletdinov** (; født 27. februar 1985 i Moskva) er en russisk fotballspiller som spiller på midtbanen for den litauiske klubben  (2017–2018).

Han var en del av s tropp til EM i fotball 2008 i Sveits og Østerrike.

## Referanser


## Eksterne lenker
*
Serhij Rebrov

**Serhij Stanislavovytsj Rebrov** (; født 1974) er en ukrainsk fotballtrener og tidligere fotballspiller som er landslagstrener for .

Han var en del av s tropp til VM i fotball 2006 i Tyskland.

## Referanser


## Eksterne lenker
* 
*
Arabian Prince

**Kim Renard Nazel** (født 1965), kjent under artistnavnene **Arabian Prince** og **Professor X**, er en amerikansk rapper, låtskriver, musikkprodusent og discjockey. Han er mest kjent som en av grunnleggerne av gangstarapgruppen N.W.A..

## Diskografi
### Studioalbum

### Samlealbum

 (Stones Throw Records)

### Samarbeidsalbum
*1987 – "Panic Zone" (Singel) (med N.W.A)
 (med N.W.A)
 (med N.W.A)

## Referanser


## Eksterne lenker
* 
*   Arabian Prince på AllMusic
Vitenskapsåret 1670

**Vitenskapsåret 1670** er en oversikt over hendelser, prisvinnere, fødte og avdøde personer med tilknytning til vitenskap i 1670.

## Astronomi
* 20. juni − Anthelme Voituret observerer en ny stjerne «Nova sub capite Cygni» (*under hodet på [[Svanen]]*), «Nova Vulpeculae 1670»..

## Geografi
* Jean Picard beregner jordradien med et avvik på 0,44 % av moderne verdier.

## Matematikk
*Fermats sønn får publisert en ny versjon av boken «l’Arithmetica de Diophante», Bachets oversettelse av Diofant utvidet med Fermats oppdagelser i tallteori. Paris.

## Geologi
* Agostino Scilla får publisert avhandlingen «La vana speculazione disingannata dal senso: lettera risponsiva c. i corpi marini, che petrificati si trovano in varii luoghi terrestri» (*Forgjeves spekulasjon desillusjonert av forstanden*), der han argumenterer for at fossiler har organisk opphav.. Napoli.

## Botanikk
* John Ray får publisert «Catalogus plantarum Angliæ», den første flora for England.

## Teknologi
* William Clement konstruerer det første gulvuret basert på Robert Hookes oppfinnelse av hemverk. London.

## Institusjoner
* Royal Botanic Garden Edinburgh åpner.

## Fødsler
* 25. februar – Maria Margaretha Kirch ''født'' Winckelmann (død 1720), tysk astronom.

## Dødsfall
* 10. mars – Johann Rudolf Glauber (født 1604), tysk kjemiker.
* 21. mai – Niccolò Zucchi (født 1586), italiensk astronom.

## Referanser
Zvonimir Boban

**Zvonimir Boban** (født 8. oktober 1968 i Imotski) er en kroatisk tidligere fotballspiller.

Han var kaptein i s tropp til EM i fotball 1996 i England og VM i fotball 1998 i Frankrike.

 signerte Boban i 1991, og sendte ham på utlån til  for å få tid til å tilpasse seg Serie A og livet i Italia. Året på utlån til Bari endte med nedrykk, men Boban gjorde godt nok inntrykk til at han ble tilbakekalt til Milan. Men ikke før han i 1992 avslo en overgang til  som delbetaling i avtalen som sendte Jean-Pierre Papin til Milan, hvilket økte overgangssummen for Papin med £1 million. I løpet av de ni sesongene Boban spilte for Milan, bidro han blant annet til lagets seier i Mesterligaen i 1994.

## Referanser


## Eksterne lenker
*
Hanne Lindbæk

**Hanne Lindbæk** (født 1968) er en norsk skuespiller og kommunikasjonscoach.

## Skuespillerkarriere
Etter å ha fullført sin skuespillerutdannelse ved  i 1993, har hun vært engasjert som skuespiller i Norge. Hun har deltatt i oppsetningene Troll kan temmes (i rollen Catherina) ved Teatret Vårt 1998,  “Rent”  (i rollen Maureen) ved Trøndelag Teater 1999, Bør Børson (i rollen Laura Isaksen) ved Det Norske Teatret 2001, «Mater Nexus» (diverse roller) ved Dramatikkens hus 2000, «Livsmaskinen» (i rollen Elisabeth) ved Oslo Nye Centralteatret 2005, “Far og sønn” (i rollen Trine) for TV2.

## Verv
Hanne var i 1997 med på etableringen av Norsk Skuespillersenter. Hanne var styremedlem i Norsk Skuespillerforbund fra 1999 til 2005. 

## Kommunikasjonscoach-karriere
I år 2000 etablerte Hanne selskapet Ergo;ego sammen med kollegaer. Teamet har siden arbeidet som rådgivere og formidlingstrenere over hele verden. Ergo;ego benytter seg av læring gjennom handling, og digitale læringsreiser i sine kurs og programmer. 

Hanne utfører selv executive kommunikasjonscoaching for toppledere og politikere.

Hanne er sertifisert coach CPCC fra the Coach Trainers Institute, i 2012.

Hanne fikk i 2018 utgitt en bok, «Kommunikasjonskoden», på Kagge Forlag, isbn=9788248920502.

## Privatliv
Hanne er gift med Arne Heiberg Okkenhaug og har to sønner.

## Referanser


## Eksterne lenker
*
Phan Fa Lilat-broen

**Phan Fa Lilat-broen** (thai: สะพานผ่านฟ้าลีลาศ) er en historisk bro over kanalen Khlong Bang Lamphu på avenyen Thanon Ratchadamnoen i Bangkok, nær Mahakan Fort, Dronning Sirikit-galleriet og Kong Prajadhipok-museet. Den deler avenyen i to deler: Ratchadamnoen Klang (ราชดำเนินกลาง; Sentrale Ratchadamnoen) og Ratchadamnoen Nok (ราชดำเนินนอก; Ytre Ratchadamnoen). Den anses å være søsterbroen til Phan Phiphop Lila-broen (สะพานผ่านพิภพลีลา), som befinner seg på Ratchadamnoen Nai (ราชดำเนินใน; Indre Ratchadamnoen) nær Royal Rattanakosin Hotel ved siden av Sanam Luang.

Det er ukjent når broen er bygd. Det er antatt at den ble bygd sammen med Thanon Ratchadamnoen under Kong Chulalongkorn (Rama V). Den er en ornamentert stålbro.

Siden den befinner seg på Thanon Ratchadamnoen mellom Demokratimonumentet og Den kongelige plass ved Dusit-palasset, har den i løpet av Thailands historie ofte blitt brukt som sted for politiske samlinger, slik som den 14. oktober 1973, mai 1992, PAD-opprørene både i 2006 og 2008 (to udemokratiske opprør for diktatur av *gulskjortene*), UDD-opprøret i 2009 (et pro-demokratisk opprør av *rødskjortene*), opprøret i Thailand i 2010 (et pro-demokratisk opprør av rødskjortene som ble slått ned av militæret), Folkets demokratiske reformkomité-opprøret i 2013-2014 (et udemokratisk opprør for diktatur og absolutt monarki av de tidligere gulskjortene, eller PAD), samt flere.

## Referanser

*
Peter Wichmann

**Peter Wichmann** (født 7. september 1706 i København, død 18. mai 1769 samme sted) var en dansk maler. Hans spesialitet var portretter. 

Han var sønn av Sara Jensdatter Foght og Nicolai Wichmann, som også var portrettmaler og i 1703 fikk bestalling som dronning Louises hoffskildrer.

Peter Wichmann fikk i 1730 kongelig pass for å reise ut og utdanne seg i malerkunsten. Han giftet seg i 1734 med Sara Cathrine Salto. De bodde i København, der han forsørget familien som portrettmaler. 

Han oppholdt seg en tid i Bergen og Trondheim i 1750-årene. Kunsthistoriker Leif Østby skriver at Wichmann måtte omstille seg da han flyttet fra vestlandsbyen til Trøndelag: «Med stor smidighet har Wichmann omstemt sin malemåte fra den bløte, forfinede Bergens-atmosfære til den tunge trøndske pondus i portrettene av den mektige stiftamtmann H.U. Mølmann og frue (1759)» . Han har malt en lang rekke portretter, både i Danmark og Norge.

## Referanser
120. artilleribrigade

**120. artilleribrigade** (russisk: 120-я артиллерийская бригада), er en artilleribrigade i det russiske forsvaret som er underlagt 41. kombinerte armé i Sentrale militærdistrikt. Brigaden er forlagt til Jurga.

Hovedvåpen er:

* 2A65 MSTA-B

## Referanser
Auguste Magdalene von Hessen-Darmstadt

**Auguste Magdalene**, landgrevinne (født 6. mars 1657, død 1. september 1674) var en tysk, adelig dikterinne.

Hun var tredje datter av landgreve Ludwig VI von Hessen-Darmstadt (1630–1678) og den gottorpske prinsesse Marie Elisabeth. Auguste Magdalene oversatte religiøse tekster til tysk og forfattet diktsamlingen *Die Thür zur deutschen Poesie*. Hun døde 17 år gammel og ble begravet i Darmstadt.

## Referanser
Frederick W. Lander

**Frederick William Lander** (1821–1862) var en amerikansk oppdagelsesreisende, sivilingeniør, poet og militær offiser. Han utforsket det amerikanske Vesten i 1850-årene og tjenestegjorde som brigadegeneral i nordstatsarméen under den amerikanske borgerkrig.

## Liv og virke
### Bakgrunn
Frederick W. Lander var sønn av Eward og Eliza West Lander; hans søster var skulptøren Louisa Lander. Han studerte ved Governor Dummer Academy, Phillips Academy, Andover og Norwich Military Academy i Vermont, og ble utdannet offiser og sivilingeniør.

### Karriere
Lander ble engasjert av den amerikanske regjering i 1850-årene for å søke etter potensielle ruter for den foreslåtte transamerikanske jernbane. Ved en senere privat ekspedisjon i samme øyemed ble han det eneste overlevende medlem av ekspedisjonen. Han etablerte med stor anstrengelse og utsatt for stadige fiendtligheter fra indianerne en vognled mellom Burnt Ranch i Wyomingterritoriet og Fort Hall i Oregonterritoriet, *[[Lander Road]]* (eller *Lander Cutoff*), som ble ferdigstilt i 1859 og ble en populær led for reisende på Oregon Trail.

I Landers ekspedisjon for å etablere Lander Road i 1859 inngikk kunstnerne Albert Bierstadt, Henry Hitchings og Francis Seth Frost, som i fotografier, skisser og malerier var blant de første til å dokumentere og avbilde den amerikanske Vesterns landskap for et bredere publikum.

I 1860 giftet han seg med den britiske skuespillerinnen Jean Margaret Davenport.

### Borgerkrigen
Frederick W. Lander tjenestegjorde på Virginiafronten under den amerikanske borgerkrig og førte befal ved flere sammenstøt, blant annet ved sørstatstyrkene under Stonewall Jacksons bombardement av Hancock i Maryland, da han lyktes i å forsvare byen. Konføderasjonens styrker måtte da trekke seg tilbake mot Romney.

Han publiserte flere patriotiske dikt om krigen, blant annet et om slaget ved Ball's Bluff som fikk stor spredning.

Frederick W.  Lander ledet et vellykket angrep mot en konføderasjonsleir ved Bloomery Gap den 14. februar 1862, noen uker før han ble syk. Han døde i felten av lungebetennelse i Camp Chase ved Paw Paw 2. mars 1862 og ble begravd på Broad Street Cemetery i Salem i Massachusetts, nær hans foreldrehjem.

## Minnesmerker og ettermæle
Flere steder i USA er oppkalt etter Lander:
* Byen Lander i Wyoming
* Lander County i Nevada
* Lander Peak i Wind River Range i Sublette County i Wyoming
* Vassdraget Lander Creek
* Stedet Lander i Maryland

## Referanser
Johs. Myrberg

**Johannes Gudbrandsen Myrberg** (1867–1940) var en gårdbruker og lokalpolitiker for Bondepartiet som var ordfører i Øvre Rendal 1923-1928. Da han gikk av som ordfører var det ved loddtrekning, ettersom det var stemmelikhet 8–8 mellom ham og arbeiderpartikandidaten Melkior Undseth.

Han var gårdbruker på gården Myrberget som han overtok etter faren før 1900, og overlot til sønnen Georg i 1938. På gården var det skysstasjon med gjestgiveri, overnatting og servering.

Myrberg var lokalhistorisk interessert, og deltok i arbeidet med Bulls bygdebok. Han var også medlem av det første styret i Øvre Rendal meieri fra 1905.

## Referanser
Det nordamerikanske vannskille

**Det nordamerikanske vannkille** er vannskillet i Nord-Amerika som skiller nedslagsfeltene som renner ut i Stillehavet fra de som renner ut i Atlanterhavet. Vannskillet blir hovedsakelig dannet av fjellkjeder.

Vannskillet begynner i nordvest ved Kap Prince of Wales ved Beringsundet og fortsetter østover gjennom Alaska og Yukon og dessuten sørover gjennom British Columbia. Den utgjør delvis grense mellom British Columbia og Alberta langs Rocky Mountains og følger fjellene gjennom det vestlige USA, og dessuten videre inn i Mexico.

## Litteratur
* Mark A. Gonzalez: *[https://web.archive.org/web/20130117052801/https://www.dmr.nd.gov/ndgs/NEWSLETTER/NLS03/pdf/Divide.pdf Continental Divides in North Dakota and North America] (PDF; 127&nbsp;kB)*. I: *North Dakota Geological Survey Newsletter*, Vol. 30, No. 1, 2003.
* Stephen Pern: *Zu Fuß durch Nordamerika – Entlang der großen Wasserscheide von New Mexico nach Kanada.* Verlag Frederking & Thaler 2001, ISBN 3-89405-046-2
Næringslivets Konkurranseutvalg

**Næringslivets Konkurranseutvalg** er et rådgivende organ som uttaler seg i tvister mellom næringsdrivende om hvorvidt en form for markedsføring er i strid med markedsføringsloven kapittel 6. Organet er organisert i samarbeid med Næringslivets Hovedorganisasjon (NHO), Hovedorganisasjonen Virke, Coop Norge SA, Kreativt Forum, ANFO Annonsørforeningen, Mediebedriftenes Landsforening og Posten Norge.

Organets uttalelser sendes til sakens parter og publiseres på internett, på Lovdata.no, samt på Universitetsforlagets nettsider, og blir trykket og samlet i årlige hefter.

## Referanser


## Eksterne lenker
*
Auguste Pierre Chouteau

**Auguste Pierre Chouteau** (1786–1838) var en amerikansk offiser og handelsmann.

## Liv og virke
### Bakgrunn
Auguste Pierre Chouteau tilhørte en kjent amerikansk, opprinnelig fransk, slekt av pelsjegere og handelsmenn. Hans onkel (farbror) René Auguste Chouteau deltok som tenåring i den av Pierre Laclède-ledede ekspedisjon som i 1764 grunnla byen Saint Louis i daværende spansk Louisiana.

Hans far var Jean Pierre Chouteau, en av de første som bosatte seg i Saint Louis. Hans mor var Pelagie Kiersereau (1767-1793)  En av hans brødre var Pierre Chouteau jr. (som grunnla Fort Pierre i Sør-Dakota). En halvbror (født etter at faren giftet seg med  Brigitte Saucier) var François Chouteau, som etablerte en handelspost og ble en av de første nybyggere i Kansas City.

### Karriere
Auguste Pierre Chouteau fikk sin militære utdannelse i West Point men forlot arméen i 1807, nesten rett etter at han hadde tatt sin offiserseksamen, for å delta i familiens forretningsvirksomhet som hovedsakelig innebar pelshandel med forskjellige indianerstammer, for hans del fremfor alt osagene.

Chouteau rykket iblant inn som veiviser og tolk for flere mer eller mindre eventyrlige ekspedisjoner, noe som blant annet førte til en kort tid i fengsel i Mexico i 1817. Chouteau deltok også i de fredsforhandlinger som fulgte på oberst Henry Dodges ekspedisjon til kiowaenes område i 1834 og var en av USAs representanter ved undertegnelsen av en fredsavtale i 1837 med kiowaenes overhøvding Dohasan.

Tettstedet *Chouteau* i Oklahoma har fått sitt navn etter Auguste Pierre Chouteau.

## Referanser
Finn Schønberg

**Finn Cotta Schønberg** (født 6. februar 1920, død 29. november 2011) var en norsk bordtennisspiller fra Bergen som representerte Sportsklubben Heros.

Han vant fire NM-gull i perioden 1946–1950.

## Medaljer i norske mesterskap

## Se også
* Norgesmesterskapet i bordtennis

## Referanser


## Kilder
* Ragnar Wold (1958): Sport i navn og tall, s. 490.
* bordtennis.no: Norgesmestere
165. artilleribrigade i Russland

**165. artilleribrigade** (russisk 165-я артиллерийская Пражская Краснознамённая, орденов Кутузова и Богдана Хмельницкого бригада) er en artilleribrigade i det russiske forsvaret som er underlagt 35. kombinerte armé. Brigaden er forlagt til Nikolskoje i Amur oblast.

Våpen er:

* 2S19 Msta
* 2S7M Malka
* 2A65 MSTA-B
* 9K114 Sjturm
* Lydpeileutstyr: AZK-7

## Referanser
Robert Campbell

**Robert Campbell** (født 21. februar 1808 i Glen Lyon i Skottland; død 9. mai 1894 på Merchiston Ranch ved Riding Mountain i Manitoba) var en Mountain Man, trapper, pelshandler og oppdager. 

Han arbeidet tidlig i 1830-årene sammen med William Sublette, til han etter Rocky Mountain Fur Companys sammenbrudd gikk over til Hudson's Bay Company. For sistnevnte foretak utforsket han store deler av det sørlige Yukonterritoriet og grunnla Fort Frances ved Frances Lake i kildeområdet til Liard River, og Fort Selkirk ved Yukon River elvemøte med Pelly River. Han var også tidvis ansvarlig for Fort Halkett. 

Han etablerte den kortlivede Dease Lake Post, og i 1838 var han den første europeer som kom frem til Stikine River over land. 

Campbell Peak sør for Liard River i British Columbia er oppkalt etter ham. Robert Campbell Highway i Yukonterritoriet bærer også hans navn.

## Referanser
Geir André Erlandsen

**Geir André Erlandsen** (født 29. mars 1976) er en norsk bordtennisspiller fra Lørenskog.

Han vant 28 NM-gull i perioden 1996–2016. Han vant kongepokalen for NM-gull i single hele 13 ganger.

## Medaljer i norske mesterskap

## Se også
* Norgesmesterskapet i bordtennis

## Kilder
* bordtennis.no: Norgesmestere
* Tom A. Schanke (2012): *Norsk Idrettsleksikon – Toppidrett i 150 år*, Bind 4, s. 44-45. Tom A. Schankes Forlag. ISBN 978-82-303-2060-0.
9P140 URAGAN

**9P140 «URAGAN»** er en sovjetisk flerrørs rakettkaster i kaliber 220 millimeter som ble tatt i bruk i 1975. Hovedkonstruktør var Aleksander Nikitovitsj Ganitsjev, og basismodellen er montert på kjøretøyet ZIL-135. Våpenet er sammensatt av 16 rør som er ladet med raketter og blir avfyrt som en salve på 20 sekunder. Hver rakett veier 280 kilo, og det trengs 4 mann til å operere våpenet.

## Referanser
2A65 MSTA-B

**2A65 MSTA-B** er en sovjetisk felthaubits som må slepes med et kjøretøy (typisk av typen KAMAZ-63501) og har et kaliber på 152 millimeter. Maksimal skuddvidde er 28900 meter med rakettassisterte granater. MSTA-B har vært benyttet under konflikten i Ukraina.

## Referanser
AZK-7

**AZK-7** (tsjekkisk *automatizovaný zvukomerný prieskumný komplex*, automatisk lydpeilekompleks), GRAU-indeks 1V33, er et lydpeilekompleks som kan lokalisere fiendens kanoner når de skyter. Dessuten kan det finne ut hvor granatene fra eget artilleri lander, slik at en kan justere egne siktemiddel.

## Se også
* Artillerilydpeiling

## Referanser
Logan Sankey

**Logan Sankey** (født 28. mai 1998 i Steamboat Springs) er en amerikansk skihopper som representerer Steamboat Springs Winter Sports Club.

Hun deltok ved Vinter-OL for ungdom 2016 på Lillehammer, der Sankey endte på 12.-plass i normalbakken og 10.-plass i mikslagkonkurransen.

Sankey har deltatt i fem junior-VM mellom 2015 og 2018, med en 20.-plass som beste plassering fra Junior-VM på ski 2018 i Davos.

Hun debuterte i verdenscupen den 28. januar 2018 i slovenske Ljubno, hvor hun endte på en 37. plass.

Sankey deltok ved Ski-VM 2019, der hun ikke kvalifiserte seg til normalbakkerennet, men kom på 10.-plass i lagkonkurransen for kvinner.

## Referanser


## Eksterne lenker
*
Nina Lussi

**Nina Lussi** (født 29. mars 1994 i Lake Placid) er en amerikansk skihopper som representerer New York Ski Educational Foundation.

Lussi har deltatt i seks junior-VM mellom 2009 og 2014, med en 23.-plass som beste plassering fra Junior-VM på ski 2014 i Val di Fiemme.

Etter flere sesonger i kontinentalcupen debuterte Lussi i verdenscupen den 4. februar 2012 i Hinzenbach, hvor hun endte på en 44. plass.

Hun deltok ved Ski-VM 2019, der hun ikke kvalifiserte seg til normalbakkerennet, men kom på 10.-plass i både mikslagkonkurransen og lagkonkurransen for kvinner.

## Referanser


## Eksterne lenker
*
David Kvile

**David Kvile** (født 21. september 1861 i Breim, død 24. juni 1918 i Øvre Rendal) var en lærer, gårdbruker og Venstrepolitiker som var ordfører i Øvre Rendal 1898-1904 og 1911-1913. 

Han satt i kommunestyret 1893–1904 og igjen fra 1911. Han hadde også andre verv i bygdesamfunnet: forlikskommisjonær 1905–08, styremedlem i Øvre Rendalens Sparebank, og styremedlem i amtsarbeiderforeningen og Venstres kretsstyre for Nord-Østerdal.
Kvile var også varamann til Stortinget fra Nordre Østerdalen valgkrets i tre perioder fra 1910 til 1918. Som ordfører tok han initiativ til det første gamlehjemmet i Øvre Rendal.

Han var utdannet ved Stord seminar i 1882, og arbeidet fra 1883 som lærer i Gransherad og fra 1885 i Øvre Rendal. Han kjøpte gården Berger-Lillestu (eller Veslstu-Berge eller Nordberge) i 1890 og drev den til sin død i 1918. 

Kvile var også treskjærer, og deltok på Jubileumsutstillingen på Frogner 1914 med en utskåret stol.

## Referanser
Marco Silva

**Marco Alexandre Saraiva da Silva** (født 12. juli 1977) er en portugisisk fotballtrener og tidligere fotballspiller som er manager for den engelske klubben Fulham FC.

## Referanser


## Eksterne lenker
*
Saka

**Saka**, **śaka**, **shaka** eller **saca** (gammelpersisk: *sakā*, persisk: ساکا; sanskrit: *śaka*; gresk: Σάκαι, *sákai*; latin: *sacae*; kinesisk: 塞, gammelkinesisk: **sək*, pinyin: *sāi*) var nomadiske iranske folk. I historisk tid befolket det nordlige og østlige eurasiske steppe og Tarimbekkenet.

## Referanser


## Eksterne lenker
*
Ingerid Svendsdatter

**Ingerid Svendsdatter** var en dansk prinsesse og norsk dronning, gift med kong Olav Kyrre. Hun var datter av den danske kongen Svein Estridsson. Det er ikke kjent hvilken av hennes fars hustruer eller elskerinner som er Ingerids mor.

Hun ble gift med Olav Kyrre i 1067 i et arrangert ekteskap som var en del av fredsavtalen mellom Danmark og Norge. Olavs halvsøster Ingegjerd Haraldsdatter ble også giftet bort til Ingerids bror, den danske kong Olav Hunger.

Ingerid og Olav fikk ingen barn. En uklar angivelse i en saga sier at Ingerid etter Olavs død i 1893 giftet seg med Svend Brynjulfsen, og at de fikk datteren Hallkatla.

## Referanser


## Eksterne lenker
*
Sivert Heggheim Mannsverk

**Sivert Heggheim Mannsverk** (født 2002) er en norsk fotballspiller som spiller for den tsjekkiske klubben Sparta Praha, på lån fra .

## Landslag
Den 12. november 2021 fikk han sin første U21-landskamp for Norge mot Finland.

Den 13. november 2022 ble han tatt ut i sin første landslagstropp for  i kampene mot  (17. november) og  (20. november).

Han ble tatt ut i  tropp til U21-EM 2023 i Georgia og Romania.

Den 7. september 2023 scoret han sitt første landslagsmål for  mot San Marino U21.
 
## Referanser


## Eksterne lenker
*
Modu Chanyu

**Modu**, **Modun** eller **Maodun** (kinesisk: 冒頓單于, pinyin: Mòdú Chányú, født ca 234 f.Kr., død ca 174 f.Kr.) var den fjerde kjente lederen og grunnleggeren av riket Xiongnu. Han ble regent over Xiongnu etter at han beordret henrettelsen av sin far Touman i året 209 f.Kr.

## Referanser
Bak lukkede dører

**Bak lukkede dører** kan vise til flere ting:

*Bak lukkede dører (film) (*The Fifth Floor*), amerikansk film fra 1982.
*Bak lukkede dører (bok) (*Behind Closed Doors*), en roman utgitt i 2016 av den britiske forfatteren B.A. Paris.
*Bak stengte dører (*Extreme Measures*), amerikansk film fra 1996 med Hugh Grant.
PRP-4

**PRP-4 NARD** (russisk: Podvizjnyj razvedyvatel'nyj punkt/подвижный разведывательный пункт ПРП-4 «Нард») (GRAU-indeks — **1V121)** er en radar for oppdagelse av mål for feltartilleriet. 

## Referanser
200. artilleribrigade

**200. artilleribrigade** (russisk: 200-я отдельная артиллерийская бригада)  er en artilleribrigade underlagt 29. armé i Russland. Brigaden er forlagt til Gornyj i Zabajkalskij kraj.

## Våpen
*8 x 9P140 URAGAN
*18 x 2A65 MSTA-B
*6 x MT-12 RAPIRA
*18 x 9P149 Sjturm

### Utstyr
*3 x PRP-4M
*2 x AZK-7

## Referanser


## Kilder
в/ч 48271 (Забайкальский край, пос. Горный): управление, гаубичный артиллерийский дивизион, реактивный артиллерийский дивизион, противотанковый дивизион, батарея управления, разведывательный артиллерийский дивизион, рота материального обеспечения, рота технического обеспечения, инженерно-саперный взвод, взвод РХБЗ. На вооружении: 8 ед. 9П140 «Ураган», 18 ед. 152 мм 2А65 «Мста-Б», 6 ед. 100 мм МТ-12, 18 ед. 9П149 «Штурм-С», 3 ед. ПРП-4М, 2 ед. АЗК-7.
Kenneth Strøm

**Kenneth Strøm** (født 1967) er en norsk tidligere bordtennisspiller fra Råde.

Han vant ni NM-gull i perioden 1988–1992. Han vant kongepokalen i 1989, 1990, 1991 og 1992.

## Medaljer i norske mesterskap

## Se også
* Norgesmesterskapet i bordtennis

## Kilder
* Per Jorsett (1996): Hvem er hvem i norsk idrett?, s. 137.
* bordtennis.no: Norgesmestere
* Tom A. Schanke (2012): *Norsk Idrettsleksikon – Toppidrett i 150 år*, Bind 4, s. 45. Tom A. Schankes Forlag. ISBN 978-82-303-2060-0.
Shine a Light

**Shine a Light** kan vise til:

* «Shine a Light (album)», et album med Bryan Adams
* «Shine a Light (The Rolling Stones)», dokumentarfilm utgitt i 2008
Gornyj (Zabajkalskij kraj)

**Gornyj** (russisk:  Горный) er en lukket by i Zabajkalskij kraj i Russland. Byen ble tidligere kalt Tsjita-46.

## Referanser
Nina Petrowna

***Nina Petrowna*** (tysk tittel: *Die wunderbare Lüge der Nina Petrowna*) er en tysk dramafilm fra 1929 regissert av Hanns Schwarz med Brigitte Helm, Francis Lederer og Warwick Ward i hovedrollene. Dette var den siste storbudsjetts-stumfilmen som ble laget av UFA før de gikk over til lydfilm-produksjon med *[[Hjertets melodi]]*.

## Handling
Filmen omhandler et trekantdrama i Tsar-Russland, hvor en kvinne forsaker sin rike elsker for en ung offiser.

## Medvirkende
* Brigitte Helm – Nina Petrovna
* Francis Lederer – løytnant Michael Rostof
* Warwick Ward – kossak-oberst Beranoff
* Lya Jan – bondepike

## Referanser


## Eksterne lenker
*
Dayana Pekha

**Dayana Pekha** (født 2001) er en kasakhstansk skihopper, som debuterte i kontinentalcupen i skihopping den 20. januar 2018 i Planica under 2017/18-sesongen.

Pekha ble tatt ut i den kasakhstanske troppen til Ski-VM 2019 i Seefeld, der hun ikke kvalifiserte seg til normalbakkerennet, men kom på 11.-plass i lagkonkurransen for kvinner.

## Referanser


## Eksterne lenker
*
Veronika Shishkina

**Veronika Shishkina** (født 18. august 2003) er en kasakhstansk skihopper, som debuterte i kontinentalcupen i skihopping den 15. desember 2017 på Notodden under 2017/18-sesongen.

Shishkina ble tatt ut i den kasakhstanske troppen til Ski-VM 2019 i Seefeld. Først deltok hun i lagkonkurransen for kvinner, på lag med Valentina Sderzhikova, Dayana Pekha og Alina Tukhtaeva, før hun dagen etterpå kvalifiserte seg til normalbakkerennet og endte på en delt 35.-plass. Shishkina deltok også i mikslagkonkurransen der Kasakhstan endte sist på en 13.-plass.

Hun deltok i skihopping under Vinter-OL for ungdom 2020, der hun kom på 17.-plass i den individuelle konkurransen for jenter.

## Referanser


## Eksterne lenker
*
Vitenskapsåret 1669

**Vitenskapsåret 1669** er en oversikt over hendelser, prisvinnere, fødte og avdøde personer med tilknytning til vitenskap i 1669.

## Astronomi
* Geminiano Montanari observerer variasjon i lysstyrken fra dobbeltstjernen Algol.

## Geologi
* Nicolas Steno får publisert avhandlingen «De solido intra solidum naturaliter contento dissertationis prodromus» (*Foreløpig omtale av en avhandling om et fast legeme naturlig inneholdt i et annet*), med en teori om at sedimentære lag er deponert i tidligere hav, og at fossiler har organisk opphav. 

## Fysikk
* Christiaan Huygens får publisert artikkelen «De motu corporum ex percussione» (*Legemers bevegelse uten slag*), om elastisk kollisjon,  i Journal des sçavans. Paris.

## Kjemi
* Hennig Brand oppdager grunnstoffet fosfor. Hamburg.

## Matematikk
* Isaac Barrow får publisert første utgave av læreboken «Lectiones Opticæ et Geometricæ». Cambridge.

## Zoologi
* Jan Swammerdam får publisert «Historia Insectorum Generalis», med beskrivelse av insekters metamorfose. Leiden.
* Marcello Malpighi får publisert monografien «Dissertatio Epistolica de Bombyce», en studie av *[[silkeorm]]* og den første publikasjonen om et vivelløst dyr. London.

## Institusjoner
* Christian-Albrechts-Universität zu Kiel åpner sin Botanischer Garten Kiel.

## Fødsler
* 26. mai – Sébastien Vaillant (død 1722), fransk botaniker.

## Dødsfall
* Nicaise Le Febvre (født om lag 1610), fransk farmasøyt.
* William Davisson (født 1593), skotsk lege, kjemiker og botaniker.

## Referanser


## Se også
Grand River (Sør-Dakota)

**Grand River** (lakota: *Čhaŋšúška Wakpá*) er en sideelv til Missourielven i Nord- og Sør-Dakota i USA. Lengden på hovedgrenen er 177 km. Med den lengste forgreningen er lengden omtrent 320&nbsp;km.

## Elveløp
Grand River begynner som to sideelver som forener seg ved elvemøtet mellom North Fork (129&nbsp;km lang, med utspring i North Dakota) og South Fork (145&nbsp;km lang) i nærheten av Shadehill i Perkins County i South Dakota og ikke langt fra Grand River National Grassland.  Elven flyter så ned retning øst gjennom Standing Rock indianerreservat og munnet - før oppbyggingen av reservoaret Lake Oahe - ved Mobridge ut i  Missouri. På grunn av oppdemmingen av Missouris ligger nå munningspunktet inn i reservoaret ca 15 kilometer vest for nevnte by.

## Hendelser
Sitting Bull (1831–1890), en hunkpapa-lakota hellig mann som var høvding for sitt folk, ble født Grand River eller nær ved i Dakota Territory. Han ble drept av en *Indian agency*-politimann i Standing Rock Indian Agency i sin leir nær Grand River, da politiet kom for å arrestere ham.

Den legendeomspunne trapper og *frontiersman* Hugh Glass ble i 1823 angrepet av en grizzlybjørn ved elvemøtet som forener Grand River til ett løp.

## Referanser
Hugh Glass

**Hugh Glass** (ca 1783 i Philadelphia i Pennsylvania, død 1833 i det som nå er Montana) var en amerikansk *frontiersman*, fangstmann, handelsmann, jeger og oppdagelsesreisende. Han er mest kjent for sin historie med overlevelse og gjengjeldelse etter at han ble forlatt døende eller antatt død av sine følgesvenner etter et angrep fra en grizzlybjørn.

## Biografi

Han ble født av skotsk-irske foreldre og ble en utforsker av områdene rundt øvre Missouri River, i det som i dag er Montana, Nord- og Sør-Dakota og Platte River-området i Nebraska. Hans livshistorie er blitt gjengitt og utbrodert med legendariske trekk i to kinofilmer: *[[Man in the Wilderness]]* (1971) og *[[The Revenant]]* (2015). Begge skildrer Glass' kamp for å overleve idet han krøp og snublet sin vei  til Fort Kiowa etter å ha blitt forlatt uten forsyninger eller våpen av ledsagende oppdagere og pelshandlere under General Ashleys ekspedisjon i 1823.

Historien er blitt meget kjent og populær, men det strides om dens detaljer. Den ble først kjent i 1825 da den ble beskrevet i *[[The Port Folio]]*, et litterært tidsskrift i Philadelphia, men da som en litterær fortelling. Så ble den gjengitt i avisene. Først var forfatteren anonym, men det ble etterhvert kjent at han var James Hall, bror avf *The Port Folio*s redaktør. Det foreligger intet skriftlig fra Hugh Glass selv som belyser saken, og historien har noen elementer som tyder på overdrivelser.

## Død
Etter fler års nye eventyr som tildels har legendarisk preg ble Glass drept sammen med to andre trappere tidlig på våren 1833, nær Yellowstone River i et angrep fra arikaraindianere.

Et monument til minne om Glass står ved det antatte sted for hvor han ble revet opp og nesten drept av grizzlybjørnen på søndre bredd av nåværende Shadehill Reservoir i Perkins County), der grenene til Grand River løper sammen og danner ett løp.

## Referanser


## Litteratur
* Jon T. Coleman. *Here Lies Hugh Glass: A Mountain Man, a Bear, and the Rise of the American Nation* (2013)  
* 
* "Hugh Glass", Bruce Bradley (1999) 
* "Lord Grizzly", Fredrick Manfred (1954) 
* "Saga of Hugh Glass: Pirate, Pawnee and Mountain Man", John Myers Myers (1976) 
* "Hugh Glass, Mountain Man", Robert M. McClung (1990) 
* "The Song of Hugh Glass" (part of "A Cycle of the West"), John G. Neihardt (1915)

## Eksterne lenker
*
Kåre Hernæs

**Kåre Hernæs** (1932–2008) var en norsk bordtennisspiller fra Bergen som representerte Sportsklubben Heros.

Han vant 11 NM-gull i perioden 1952–1968. Han vant kongepokalen i 1952, 1953 og 1956.

## Medaljer i norske mesterskap

## Se også
* Norgesmesterskapet i bordtennis

## Referanser